Sáska Község Önkormányzata Képviselő-testületének

                                10/2012. (XII.17.) önkormányzati rendelete

szociális célú tűzifa természetbeni juttatásról

Sáska Község Önkormányzata a helyi önkormányzatok szociális célú tűzifavásárláshoz kapcsolódó kiegészítő támogatásáról szóló 59/2012. (XI. 28.) BM rendelet 2. § (1) bekezdésében kapott felhatalmazás alapján, az Alaptörvény 32. cikk (2) bekezdésében meghatározott feladatkörében eljárva a következőket rendeli el:

	1. §
	Sáska Község Önkormányzata  2  m3 szociális célú tűzifát, mint természetbeni juttatást (a továbbiakban: tűzifa) 1  család részére, családonként  2 m3 mennyiségben, térítésmentesen biztosít.



	2. §
	A jogosultságot szociális rászorultság alapján kell megállapítani. A jogosultság megállapításakor előnyt élvez  aki  2012. december  hónapban

a) időskorúak járadékában részesül, vagy

b) pénzbeli vagy természetbeni lakásfenntartási támogatásra jogosult, vagy

c) aktív korúak ellátásában részesül , vagy 

d) adósságkezelési támogatáshoz kapcsolódó adósságcsökkentési támogatásra jogosult.



	3. §
	A tűzifára jogosultság megállapítását a képviselő-testület a polgármester hatáskörébe utalja, a tűzifajuttatásról a polgármester határozattal dönt.



	4. §
	A tűzifajuttatás megállapítása nem kérelemre, hanem hivatalból történik, melynek során a polgármester a jogosultak jövedelmi viszonyait rangsorolva határozza meg a támogatott családokat. 



	5. §
	Az önkormányzat a tűzifában részesülő részére a tűzifát térítésmentesen a támogatott lakóhelye előtti közterületre szállítja.



	6. §
	Ez a rendelet a kihirdetését követő napon lép hatályba és 2013. április 30. napján hatályát veszti.


Sáska, 2012. december 13.


Kovács Nándor 
Dr. Gelencsér Ottó


polgármester 
körjegyző

A rendelet kihirdetve: 2012. december 17. 

Dr. Gelencsér Ottó


körjegyző

